Seletuskiri
Narva Linnavolikogu määruse eelnõu „Narva linna heakorra eeskiri“ juurde

Narva Linnavolikogu määruse eelnõus „Narva linna heakorra eeskiri“ (edaspidi heakorraeeskiri) määratakse kindlaks heakorranõuded, mille eesmärk on tagada Narva linna puhtus ja heakord. Võrreldes kehtiva heakorraeeskirjaga täpsustatakse linna heakorranõudeid ning viiakse need vastavusse kehtiva seadusandlusega. 
Kohaliku omavalitsuse korralduse seaduse (KOKS) § 6 lõike 1 kohaselt on omavalitsusüksuse ülesanne korraldada vallas või linnas muu hulgas heakorda ja ruumilist planeerimist, kui need ülesanded ei ole seadusega antud kellegi teise täita. KOKSi § 22 lõike 1 punkti 361 järgi kuulub heakorra tagamiseks heakorraeeskirja kehtestamine linnavolikogu ainupädevusse.
Uue heakorraeeskirja kehtestamise on tinginud vajadus menetluspraktikast ja igapäevastest heakorraküsimustest lähtudes täpsustada nõudeid, mis on olulised linna heakorra tagamiseks.
Eelnõu koosneb kuuest peatükist. Esimeses peatükis sätestatakse määruse reguleerimisala ja mõisted. Teises peatükis on sätestatud heakorra nõuded teerajatistele, haljasaladele, kinnistutele, piirdeaiale, ehitistele, tehnovõrkudele ja heakorranõuded kaeve- ning ehitustööde tegemisel . Kolmandas peatükis sätestatakse piirangud ja kohustused linna haldusterritooriumil viibivatele ja/või tegutsevatele füüsilistele ja juriidilistele isikutele, avaliku ürituste korraldaja kohustused, parkiva sõiduki omaniku ja transpordivahendi kasutaja kohustused. Neljandas peatükis sätestatakse nõuded kariloomade ja kodulindude pidamisel. Viiendas peatükis on vastutust ja järelevalvet käsitlevad sätted. Kuuendas peatükis on rakendussätted.
Peamised muutused võrreldes kehtiva tekstiga on järgmised:
Täpsustatud ja vähendatud on määruse mõisted, kuna osa neist esinevad seadustes. Määruse tekstist on välja jäetud peatükk, mis sätestab koormiste kehtestamist, kuna kõik munitsipaal- või riigiomandis olevad kinnistud on kaetud hoolduslepingutega.  
Määruse tekstist on välja jäetud peatükk, mis sätestab liikluskorraldusvahendite paigaldamise korra, kuna liiklusseaduse kohaselt kohalik omavalitsus ei ole enam liikluse korraldaja erateedel.
Määruse tekstist on välja jäetud peatükk, mis sätestab puu hooldustööde tegemise nõuded, kuna see küsimus on reguleeritud teises õigusaktis.
Seoses seadusandluse muutmisega on määruse tekstist on välja jäetud peatükk, mis sätestab tuletöö loa vormistamise.
Kõige olulisemad koormavad muudatused on välja toodud tabelis.

	Vana tekst
	Uus tekst

	Regulatsioon puudus
	§ 8 lg 3 Jäätmemaja paigaldamise koht, värv ja tehniline lahendus peavad olema kooskõlastatud Narva Linnavalitsusega.

	§ 8 lg 1 p 5 kasutusel mitteoleva ehitise suhtes tagada ehitise ja sinna juurde kuuluva krundi heakord ning vältima hoone varisemisohtlikus, sulgeda ülalnimetatud hoone kõik avad kaasarvatud teise korruseni ja võimalusel ka krundile;
	§ 8 lg 4 Kasutusel mitteoleva ehitise omanik peab:
1) sulgema ülalnimetatud ehitise kõik avad
2) piirama juurdepääsu ehitisele juhul, kui ehitis on ohtlik;
3) katma fassaadi vajaliku vastupidavusega fassaadikaitsevõrguga varisemisohu ennetamiseks. Fassaadi varingu tulemusel tekkinud kahju eest vastutab variseva ehitise omanik.

	§ 4 lg 1  Sõiduteede ja kõnniteede korrashoiu tegemisel tuleb lähtuda tee seisundinõuetest, mis on kehtestatud majandus- ja taristuministri määrusega.
(Määrus ei kehti erateedel)
	§ 4 lg 4 Avalikkusele ligipääsetavate erateede (sõiduteed, kõnniteed ja parklad) omanikel tuleb hoida tee korras viisil, et oleksid täidetud tingimused ohutuks liiklemiseks.
(5) Augud läbimõõduga üle 20,0 cm ja sügavusega üle 5,0 cm peavad olema tähistatud vastavate liiklusmärkidega.

	Regulatsioon puudus
	§ 4 lg 1 Sõidutee, parkla või kõnnitee (v.a väike- ja hooajaliste elamute kinnistud) rajamisel tuleb koostada ehitusprojekt, mis tuleb kooskõlastada projekteeritavasse alasse jäävate tehnovõrkude valdajatega ja Narva Linnavalitsuse Arhitektuuri- ja Linnaplaneerimise Ametiga.

	§ 20 p 33  	Kõigil linna haldusterritooriumil viibivatel ja/või tegutsevatel füüsilistel ja juriidilistel isikutel on keelatud paigaldada ehitise välisseinale või katusele ilma ehitise omaniku või kaasomanike enamuse loata satelliitantenn või kliimaseade;
	§ 13 p 25 Kõigil linna haldusterritooriumil viibivatel ja/või tegutsevatel füüsilistel ja juriidilistel isikutel on keelatud:
 paigaldada ehitiste (sh mastid jms) välispinnale, -seinale või katusele satelliit- jm antennide, kliimaseadmete välisosi vm fassaadile paigaldatud seadmeid ilma kaasomanike ja Narva Linnavalitsuse kooskõlastuseta.

